ஆழ்மனம் என்பதை என்னவென விவரிப்பது..?உள்ளே இருந்து சில குரல்கள் என்னும் நாவல் கோபிகிருஷ்ணன் எழுதியது.அந்த நாவல் ஆடிட்டரி ஹாலூசினேஷன் எனப்படுகிற தனித்த மனப்பிரச்சினை குறித்தது.இதே பிரச்சினையை கருவாய்க்கொண்டு சுஜாதா எழுதிய "ஆ" நாவல் பலரும் படித்திருக்கக் கூடும்.மனித மனம் என்பது எண்ணிலடங்காத ஆச்சரியங்களைத் தன்னகத்தே கொண்டது.மனம் என்பதைப் புரிந்துகொள்வதற்கு ஒரு ஆரம்ப எண்ணம் தேவைப்படுகிறது.குறைந்தபட்ச துவக்கமாகமுன்னர் நிகழ்ந்த எதனோடும் ஒப்பிடமுடியாத ஒரு நிகழ்வு அது சந்தோஷமாகவும் இருக்கக்கூடும்.பெரும்பாலும் அது பெரியதொரு அதிர்வாக முதல் பிளவாக இருந்துவிடுவது வழக்கம்.